བདོག་པ་

བདོག་པ་ཞེས་པ་ནི་གང་ཟག་གི་དབང་དུ་གྱུར་པའི་ལུས་ལོངས་སྤྱོད་སོགས་ཀྱི་རྫས་དངོས་པོ་ལ་ཟེར། སྦྱིན་པའི་ཕར་ཕྱིན་གྱི་སྐབས་སུ་བདོག་པ་ཐམས་ཅད་གཞན་ལ་གཏོང་བའི་སེམས་པ་གོམས་པར་བྱེད་དགོས་པར་གསུངས།
གོ་དོན་དང་ངེས་ཚིག
ཕྱི་ནང་གི་བདོག་པ།
"ལུས་ལོངས་སྤྱོད་དགེ་རྩ་བདོག་པ་ཐམས་ཅད་བཏང་བའི་འབྲས་བུ་བསོད་ནམས་དང་བཅས་ཏེ་སྐྱེ་བོ་ཀུན་ལ་བཏང་བར་འདོད་པའི་སེམས་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤོག་ངོས་ ༨༦ཞེས་གསུངས་པ་ལྟར། བདོག་པ་ནི་ལུས་ལོངས་སྤྱོད་དང་དགེ་བའི་རྩ་བ་སོགས་རང་གིས་བདག་ཏུ་བཟུང་བའི་དངོས་པོ་ཐམས་ཅད་ལ་གོ་དགོས།
"བདོག་པ་ནི། ལུས་ཁོ་ནར་ཟད་ལ་འདི་ཕུལ་ནས་ཁྱེད་ཀྱི་བཀའ་བཞིན་སྒྲུབ་པའི་དོན་ཏོ། །དེ་རྣམས་ནི་དངོས་པོ་རྫས་ སུ་ཡོད་པས་མཆོད་པ་ཡིན་"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤོག་ངོས་ ༡༣༠ཞེས་གསུངས་པ་ལྟར། བདོག་པ་ལ་ཕྱི་ནང་གཉིས་སུ་དབྱེ་ཆོག་སྟེ། ཕྱི་རོལ་གྱི་བདོག་པ་ནི་ནོར་རྫས་ལོངས་སྤྱོད་སོགས་དང་། ནང་གི་བདོག་པ་ནི་རང་གི་ལུས་དང་དགེ་བའི་རྩ་བ་སོགས་ལ་གོ་དགོས།
བདོག་པ་དང་སྦྱིན་པའི་འབྲེལ་བ།
"ཕྱི་ནང་གི་བདོག་པ་ཐམས་ཅད་དང་དེ་དག་བཏང་བའི་འབྲས་བུ་དགེ་བ་དང་བཅས་ཏེ་སྐྱེ་བོ་ཀུན་ལ་གཏོང་བར་གོམས་པ་རབ་ཀྱི་མཐར་ཕྱིན་པས་སེར་སྣ་དང་བྲལ་བའི་སེམས་ཀྱིས་སྦྱིན་པའི་ཕ་རོལ་ཏུ་ཕྱིན་པ་ཡིན་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤོག་ངོས་ ༦༤ཞེས་གསུངས།

སྦྱིན་པའི་ཕར་ཕྱིན་དང་འབྲེལ་བ་
བདོག་པ་གཏོང་བའི་སེམས་པ་"ལུས་ལོངས་སྤྱོད་དགེ་རྩ་བདོག་པ་ཐམས་ཅད་བཏང་བའི་འབྲས་བུ་བསོད་ནམས་དང་བཅས་ཏེ་སྐྱེ་བོ་ཀུན་ལ་བཏང་བར་འདོད་པའི་སེམས་གོམས་པ་ཉིད་ཀྱིས་སྦྱིན་པའི་ཕ་རོལ་ཏུ་ཕྱིན་པ་རྫོགས་པར་གསུངས་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤོག་ངོས་ ༨༦ཏེ། འདིས་བདོག་པ་རྫས་སུ་གཏོང་བ་ལས་གཏོང་སེམས་གོམས་པ་གཙོ་བོར་བཏོན།

བདོག་པ་གཏོང་བའི་དགོས་པ་
མྱ་ངན་ལས་འདས་པ་ཐོབ་པ་"ལུས་ལོངས་སྤྱོད་དགེ་རྩ་ཐམས་ཅད་ལ་ཆགས་ཞེན་གྱི་འཁྲི་བ་བཅད་ནས་སེམས་ཅན་སྤྱི་དོན་དུ་བཏང་བས་མྱ་ངན་ལས་འདའ་བ་འཐོབ་ནུས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༡༥༩པར་གསུངས། འཆི་བའི་ཚེ་གཏོང་མི་འདོད་ཀྱང་རང་དབང་མེད་པར་བདོག་པ་ཐམས་ཅད་བཞག་ནས་འགྲོ་དགོས་པས། ད་ལྟ་ནས་གཞན་དོན་དུ་བསྔོས་ན་ཕན་ཡོན་ཆེ།

སྦྱིན་པའི་ཕར་ཕྱིན་གྱི་ངོ་བོ་"བདོག་པ་ཐམས་ཅད་ནི་ཕྱི་དང་ནང་གི་དངོས་པོ་ཐམས་ཅད་དེ་སྦྱིན་པ་དང་། སྦྱིན་པའི་འབྲས་བུ་སེམས་ཅན་ཐམས་ཅད་ལ་ཡོངས་སུ་གཏོང་བ་གོམས་པའི་རབ་ཀྱི་མཐར་ཕྱིན་པའི་ཕྱིར། གང་གི་ཚེ་ཆགས་པ་མེད་པས་སེར་སྣའི་དྲི་མ་དང་བྲལ་བའི་སེམས་སྐྱེ་བ་དེའི་ཚེ་སྦྱིན་པའི་ཕ་རོལ་ཏུ་ཕྱིན་པ་རྫོགས་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤོག་ངོས་ ༩༧ཞེས་གསུངས།

བློ་གྲོས་མི་ཟད་པའི་མདོ་ལས་"སྦྱིན་པའི་ཕ་རོལ་ཏུ་ཕྱིན་པ་གང་ཞེ་ན། འདི་ལྟ་སྟེ། བདོག་པ་ཐམས་ཅད་འབྲས་བུ་བཅས་ཏེ་གཏོང་བའི་སེམས་སོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤོག་ངོས་ ༦༤ཞེས་དང་། "བདོག་པ་ཐམས་ཅད་འབྲས་བུ་དང་བཅས་ཏེ་གཞན་ལ་གཏོང་བའི་སེམས་པའོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤོག་ངོས་ ༢༤༢ཞེས་གསུངས།

བསྡུས་དོན་
བདོག་པ་ནི་གང་ཟག་གི་དབང་དུ་གྱུར་པའི་ལུས་ལོངས་སྤྱོད་དང་དགེ་རྩ་སོགས་ཕྱི་ནང་གི་དངོས་པོ་ཐམས་ཅད་ལ་ཟེར། སྦྱིན་པའི་ཕར་ཕྱིན་རྫོགས་པ་ནི་འགྲོ་བའི་དབུལ་བ་སེལ་བ་ལ་མི་ལྟོས་པར། བདོག་པ་ཐམས་ཅད་འབྲས་བུ་དང་བཅས་ཏེ་སེམས་ཅན་ཀུན་ལ་གཏོང་བའི་སེམས་གོམས་པ་མཐར་ཕྱིན་པ་ལ་བྱེད། འཆི་ཁར་རང་དབང་མེད་པར་བདོག་པ་ཐམས་ཅད་བཞག་ནས་འགྲོ་དགོས་པས། ད་ལྟ་ནས་གཞན་དོན་དུ་བསྔོས་ཏེ་ཆགས་ཞེན་སྤངས་ན་མྱ་ངན་ལས་འདས་པ་ཐོབ་པའི་རྒྱུར་འགྱུར་རོ། །

ལུང་ཁུངས།